30.6.2023
EL
Επίσημη Εφημερίδα της Ευρωπαϊκής Ένωσης
C 230/209
Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής (2023/C 230/17) Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).
ΚΟΙΝΟΠΟΙΗΣΗ ΤΗΣ ΕΓΚΡΙΣΗΣ ΤΥΠΙΚΗΣ ΤΡΟΠΟΠΟΙΗΣΗΣ
«Coteaux du Layon» PDO-FR-A0826-AM03 Ημερομηνία κοινοποίησης: 31.3.2023 ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ 1.
Επίσημος γεωγραφικός κώδικας Οι κοινότητες που συγκροτούν τη γεωγραφική περιοχή και την άμεσα γειτνιάζουσα περιοχή επικαιροποιούνται με βάση τον επίσημο γεωγραφικό κώδικα.
Τα όρια της οριοθετημένης γεωγραφικής περιοχής παραμένουν όπως ακριβώς έχουν.
Το ενιαίο έγγραφο τροποποιείται στα σημεία 6 και 9.
2.
Απόσταση μεταξύ των πρέμνων Η ελάχιστη απόσταση μεταξύ των πρέμνων της ίδιας σειράς μειώνεται από 1 m σε 0,90 m.
Σκοπός της τροποποίησης αυτής είναι να αυξηθεί η πυκνότητα φύτευσης των αμπελώνων χωρίς να μεταβληθεί η απόσταση μεταξύ των σειρών.
Προστίθεται επίσης ειδική διάταξη για τα αμπελοτεμάχια που βρίσκονται σε πλαγιές με κλίση πάνω από 10 %, στα οποία η επιτρεπόμενη ελάχιστη απόσταση μεταξύ των πρέμνων είναι 0,80 m.
Σκοπός της προσθήκης αυτής είναι να ληφθεί υπόψη η ιδιαίτερη περίπτωση των αμπελώνων που έχουν φυτευτεί σε επικλινείς πλαγιές, γεγονός που συνεπάγεται ιδιαίτερη διαμόρφωση κατά τη φύτευση (παράλληλα προς την πλαγιά και όχι κάθετα προς αυτήν).
Το ενιαίο έγγραφο τροποποιείται στο σημείο 5.
3.
Κλάδεμα Εναρμονίζονται οι κανόνες κλαδέματος όσον αφορά τις ονομασίες της περιοχής Anjou Saumur στην κοιλάδα του Λίγηρα.
Στόχος της εναρμόνισης είναι η βελτίωση των γνώσεων των επιχειρήσεων και η απλούστευση των ελέγχων.
Η συγκεκριμένη τροποποίηση καθιστά δυνατή την προσαρμογή των αμπελουργών στις ολοένα πιο όψιμες περιόδους παγετού.
Το ενιαίο έγγραφο τροποποιείται στο σημείο 5.
4.
Ωρίμαση Η ελάχιστη περιεκτικότητα των σταφυλιών σε σάκχαρα αυξάνεται από 221 γραμμάρια σε 238 γραμμάρια ανά λίτρο όσον αφορά την ονομασία «Coteaux du Layon» και από 238 γραμμάρια σε 255 γραμμάρια ανά λίτρο, όταν η ονομασία ακολουθείται από το όνομα της κοινότητας προέλευσης των σταφυλιών.
Η ελάχιστη περιεκτικότητα σε σάκχαρα αυξάνεται ώστε να βελτιωθεί η ποιότητα των οίνων που περιέχουν υπολειμματικά σάκχαρα.
Προκειμένου να ληφθούν υπόψη οι δυσκολίες που παρουσιάζουν στη ζύμωση τα πιο πλούσια σε σάκχαρα γλεύκη, καταργείται το ανώτατο όριο αποκτημένου κατ’ όγκο αλκοολικού τίτλου για τους οίνους με φυσικό κατ’ όγκο αλκοολικό τίτλο μεγαλύτερο από ή ίσο με 18 %.
Το ενιαίο έγγραφο τροποποιείται στο σημείο 4.
(1) ΕΕ L 9 της 11.1.2019, σ.
2.